EkBass/fiwiki-20250220-pages-articles huggingface dataset:
Tom Lockyer

Thomas Alun "Tom" Lockyer (s. 3. joulukuuta 1994 Cardiff) on walesilainen jalkapalloilija, pelipaikaltaan keskuspuolustaja. Hän on pituudeltaan 185-senttimetrinen. Hän on pelannut seuraurallaan Englannin sarjoissa. Hän on kaudella 2023–2024 Englannin Valioliigassa pelaavan Luton Townin kapteeni. Hän on pelannut Walesin maajoukkueessa 16 ottelua. Lockyer pelasi Cardiff Cityn ja Bristol Roversin junioreissa. Tuolloin Englannin kakkosliigassa pelanneessa Bristol Roversin edustusjoukkueessa hän teki ensiesiintymisensä tammikuussa 2013. Kaudeksi 2014–2015 joukkue putosi konferenssiin mutta nousi seuraavaksi kaudeksi takaisin kakkosliigaan ja heti perään kaudeksi 2016–2017 ykkösliigaan, jossa Lockyer pelasi kolmen kauden aikana 123 ottelua ja teki niissä neljä maalia. Kesällä 2019 hän siirtyi Englannin mestaruussarjassa pelaavaan Charlton Athleticiin ja pelasi kauden 2019–2020 aikana 43 liigaottelua, kaikissa täydet minuutit, jouduttuaan olemaan poissa kolmesta ottelusta varoitustilin täyttymisen aiheuttamien pelikieltojen vuoksi. Lockyer siirtyi kauden 2020–2021 alussa mestaruussarjajoukkue Luton Towniin. Hän pelasi 20 sarjaottelua ennen kuin joutui helmikuussa nilkkavamman vuoksi sivuun. Seuraavalla kaudella hän pelasi Mestaruussarjassa 29 ottelua ja teki yhden maalin. Lutonin sarjanousuun päättyneellä kaudella 2022–2023 hän pelasi 39 mestaruussarjaottelua ja teki kolme maalia. Lisäksi hän pelasi kaikki kolme nousukarsintaottelua ja teki ratkaisumaalin välierien toisessa osaottelussa Sunderlandia vastaan. Nousukarsintojen loppuottelussa Coventrya vastaan hän lyyhistyi kentälle runsaan kymmenen minuutin pelin jälkeen ja hänet vietiin sairaalaan, jossa hänelle tehtiin sydämen eteisvärinää korjaava leikkaus. Lockyer jatkoi Lutonissa kaudella 2023–2024. Hän pelasi ensimmäisen valioliigaottelunsa 12. elokuuta Brightonia vastaan ja teki ensimmäisen valioliigamaalinsa viidennessä ottelussaan 30. syyskuuta vieraskentällä Evertonia vastaan Lutonin saavuttaessa valioliigakauden ensimmäisen voittonsa. Joulukuun 16. päivänä 2023 hän lyyhistyi jälleen kentälle valioliigaottelussa Bournemouthia vastaan sydänongelmien vuoksi ja hän vietti viisi päivää sairaalassa. Lockyer pelasi Walesin A-maajoukkueessa ensimmäisen kerran marraskuussa 2017 ystävyysottelussa Panamaa vastaan. Loka-marraskuussa 2019 hän pelasi täydet minuutit neljässä EM-karsintaottelussa Slovakiaa, Kroatiaa, Azerbaidžania ja Unkaria vastaan. Hän kuului Walesin joukkueeseen sekä vuonna 2021 järjestetyissä EM-kilpailuissa että vuoden 2022 MM-kilpailuissa, muttei saanut kummassakaan turnauksessa peliaikaa. Vuoden 2023 loppuun mennessä hän on pelannut 16 maaottelua. == Lähteet == Luokka:Walesilaiset jalkapalloilijat Luokka:Vuonna 1994 syntyneet Luokka:Elävät henkilöt
Ethan Ampadu

Ethan Kwame Colm Raymond Ampadu (s. 14. syyskuuta 2000 Exeter, Englanti) on englantilais-walesilainen jalkapalloilija, pelipaikaltaan keskuspuolustaja ja puolustava keskikenttäpelaaja. Hän on pelannut seuraurallaan Englannissa, Saksassa ja Italiassa. Kaudella 2023–2024 hän edustaa Englannin mestaruussarjassa pelaavaa Leeds Unitedia. Hän on pelannut Walesin maajoukkueessa 49 ottelua. Ampadu pelasi pitkään Exeter Cityn junioreissa. Edustusjoukkueessa hän pelasi kaudella 2016–2017 Englannin kakkosliigassa kahdeksan ottelua sekä cup-otteluita. Kesällä 2017 hän siirtyi Englannin Valioliigassa pelaavaan Chelseaan. Kaudella 2017–2018 hän pelasi Chelsean edustusjoukkueessa yhden ottelun Valioliigassa, kolme ottelua FA Cupissa, jonka Chelsea voitti, ja kolme ottelua liigacupissa. Kaudella 2018–2019 Ampadu pelasi kolme ottelua Eurooppa-liigassa, jonka mestaruuden Chelsea voitti, ja kaksi ottelua FA Cupissa. Kaudeksi 2019–2020 Ampadu siirtyi lainalle saksalaisseura RB Leipzigiin, jossa hän pelasi kolme ottelua Bundesliigassa, yhden ottelun Saksan cupissa ja kolme ottelua Mestarien liigassa. Syyskuussa 2020 Ampadu siirtyi kauden 2020–2021 loppuun kestävällä lainasopimuksella Valioliigan Sheffield Unitediin, jossa hän pelasi 25 valioliigaottelua ja niistä 23 ottelussa avauskokoonpanossa. Kauden 2021–2022 hän pelasi lainalla Italian Serie A:ssa Venezian joukkueessa, jossa pelasi 29 liigaottelua. Kaudella 2022–2023 hän pelasi lainasopimuksella Speziassa 31 Serie A -ottelua. Ampadu on pelannut Englannin ja Walesin nuorisomaajoukkueissa. Hän pelasi Walesin A-maajoukkueessa ensimmäisen kerran marraskuussa 2017 ystävyysottelussa Ranskaa vastaan. Vuoden 2023 loppuun mennessä hän on pelannut 49 maaottelua, joista 42 ottelua avauskokoonpanossa. Otteluista seitsemän kuului vuoden 2020 EM-kilpailujen karsintaan ja kahdeksan vuoden 2022 MM-kilpailujen karsintaan. Kesän 2021 EM-kilpailuissa hän tuli vaihdosta kentälle Walesin kahdessa ensimmäisessä alkulohko-ottelussa. Kolmannessa hän pelasi avauskokoonpanossa, mutta hänet ajettiin kentältä ulos 55. minuutilla. MM-kilpailuissa 2022 hän oli avauskokoonpanossa Walesin kaikissa kolmessa ottelussa. == Lähteet == Luokka:Walesilaiset jalkapalloilijat Luokka:Vuonna 2000 syntyneet Luokka:Elävät henkilöt
Tyler Roberts

Tyler D'Whyte Roberts (s. 12. tammikuuta 1999 Gloucester, Englanti) on walesilainen jalkapalloilija, pelipaikaltaan hyökkääjä. Hän on pituudeltaan 180-senttimetrinen. Hän on pelannut seuraurallaan Englannissa. Walesin maajoukkueessa hän on pelannut 14 ottelua. Roberts pelasi West Bromwich Albionin junioreissa mutta pääsi edustusjoukkueessa kentälle vain yhdessä Valioliigan ottelussa toukokuussa 2016. Kahtena seuraavana kautena hän pelasi lainasopimuksilla ykkösliigaa Oxford Unitedin, Shrewsbury Townin ja Walsallin joukkueissa. Tammikuussa 2018 hän siirtyi mestaruussarjan Leeds Unitediin. Roberts pelasi kahden kauden aikana mestaruussarjassa 51 ottelua ja teki niissä seitsemän maalia. Kaudeksi 2020–2021 Leeds nousi Valioliigaan. Roberts pelasi 27 valioliigaottelua, joissa 14 kertaa avauskokoonpanossa, ja teki maalin kauden toiseksi viimeisessä ottelussa Southamptonia vastaan. Roberts on pelannut useissa Walesin nuorisomaajoukkueissa. Hän pelasi Walesin A-maajoukkueessa ensimmäisen kerran syyskuussa 2018 Kansojen liigan ottelussa Irlantia vastaan. Kesäkuun 25. päivään 2021 mennessä hän on pelannut 14 maaottelua, joista seitsemän ottelua avauskokoonpanossa. Otteluista seitsemän kuului Kansojen liigaan, kaksi vuoden 2020 EM-kilpailujen karsintaan ja yksi vuoden 2022 MM-kilpailujen karsintaan. == Lähteet == Luokka:Walesilaiset jalkapalloilijat Luokka:Vuonna 1999 syntyneet Luokka:Elävät henkilöt
James Lawrence

pienoiskuva|James Lawrence vuonna 2015. James Alexander Lawrence (s. 22. elokuuta 1992 Henley-on-Thames, Englanti) on walesilainen jalkapalloilija, pelipaikaltaan useimmiten keskuspuolustaja. Hän on pituudeltaan 188-senttimetrinen. Hän on pelannut Slovakian ja Belgian pääsarjoissa sekä Saksan toisella sarjatasolla. Walesin maajoukkueessa hän on pelannut viisi ottelua. Lawrence pelasi Englannissa Enfieldin, Arsenalin ja Queens Park Rangersin juniorijoukkueissa. Vuonna 2008 hän siirtyi Alankomaihin ja pelasi Haarlemin, Ajaxin, Sparta Rotterdamin ja Waalwijkin junioreissa. Kesällä 2014 hän siirtyi Slovakian pääsarjassa pelaavaan AS Trenčíniin. Hän pelasi runsaan neljän kauden aikana Slovakian liigassa pudotuspelit mukaan lukien 86 ottelua ja teki niissä viisi maalia. Vuosina 2015 ja 2016 hän voitti sekä Slovakian liiga- että cup-mestaruuden. Elokuun 2018 lopulla Lawrence siirtyi belgialaisseura Anderlechtiin, jossa hän pelasi kaudella 2018–2019 Belgian liigassa 23 ottelua ja Eurooppa-liigassa kolme ottelua. Kauden 2019–2020 hän pelasi lainalla saksalaisseura St. Paulissa. Hän pelasi kauden aikana 2. Bundesliigassa 14 ottelua ja teki niissä yhden maalin. Lawrence pelasi Walesin maajoukkueessa ensimmäisen kerran marraskuussa 2018 ystävyysottelussa Albaniaa vastaan. Elokuun 2020 loppuun mennessä hän on pelannut viisi maaottelua, joista neljä ottelua avauskokoonpanossa. Otteluista kolme kuului vuoden 2020 EM-kilpailujen karsintaan. == Lähteet == Luokka:Walesilaiset jalkapalloilijat Luokka:Vuonna 1992 syntyneet Luokka:Elävät henkilöt
John Webber

John Webber (6. lokakuuta 1751 Lontoo, Yhdistynyt kuningaskunta – 29. toukokuuta 1793 Lontoo) oli englantilainen taidemaalari ja tutkimusmatkailija. Webberin isä oli sveitsiläinen, Lontooseen muuttanut kuvanveistäjä Abraham Wäber. Webber sai peruskoulutuksensa Bernissä Sveitsissä, mutta taideopinnot hän suoritti Pariisissa. Hän oli mukana tutkimusmatkailija James Cookin matkoilla. Hän tuli tunnetuksi Polynesiaa ja Alaskaa kuvaavista töistään. Tiedosto:John_Webber's_oil_painting_'A_Chief_of_the_Sandwich_Islands',_1787.jpg|thumb|Sandwichsaarten päällikkö 1787, öljy Tiedosto:John Webber's oil painting 'Abbey Mill, Shrewsbury'.jpg|thumb|Abbey Mill, Shrewsbury, öljy Tiedosto:Sea Otter.png|thumb|Merisaukko Tiedosto:Man of Nootka Sound.jpg|Mies Nootkansalmelta Tiedosto:Death of Captain Cook.jpg|Kapteeni Cookin kuolema == Lähteet == == Aiheesta muualla == Luokka:Vuonna 1751 syntyneet Luokka:Vuonna 1793 kuolleet * Luokka:Englantilaiset tutkimusmatkailijat
Ivor Allchurch

Ivor Allchurch (16. lokakuuta 1929 Swansea – 10. heinäkuuta 1997) oli walesilainen jalkapalloilija, pelipaikaltaan hyökkääjä. Hän pelasi Walesin maajoukkueessa 68 maaottelua ja teki niissä 23 maalia, jotka molemmat olivat aikanaan Walesin maajoukkueen ennätyslukemia, jälkimmäinen tasoissa Trevor Fordin maalimäärän kanssa. Seuratasolla hän edusti Swansea Townia, Newcastle Unitedia ja Cardiff Cityä sekä uransa lopulla alasarjoissa Worcester Cityä. MM-kilpailuissa 1958 Allchurch pelasi Walesin kaikki viisi ottelua joukkueen yltäessä puolivälieriin, joissa se hävisi Brasilialle 0–1. Allchurch teki maalin alkulohko-ottelussa Meksikoa ja alkulohkon uusintaottelussa Unkaria vastaan. == Lähteet == Luokka:Walesilaiset jalkapalloilijat Luokka:Vuonna 1929 syntyneet Luokka:Vuonna 1997 kuolleet
MG HS

MG HS on MG Motorin vuodesta 2018 lähtien valmistama crossover-tyyppinen automalli. Se korvasi edeltäneen MG GS:n. Vuonna 2020 mallin nimeksi Kiinan markkinoilla vaihdettiin MG Pilot. Vuoden 2019 Euro NCAP -kolaritestistä HS sai tulokseksi täydet viisi tähteä. Moottorivaihtoehtoina ovat 1,5- (169 hv) ja 2,0-litraiset (231 hv) turboahdetut bensiinimoottorit. Molempien yhteyteen on valittavana vetotavaksi etuveto tai neliveto. Pienemmästä moottorista on saatavana myös ladattava hybridimalli, jossa bensiinimoottorin ja kahden sähkömoottorin yhteisteho on 291 hevosvoimaa. Kyseinen malli on aina nelivetoinen. == Lähteet == == Aiheesta muualla == HS Luokka:Hybridiautot Luokka:J-segmentin autot Luokka:2010-luvun autot Luokka:2020-luvun autot
Bolckow, Vaughan

Bolckow, Vaughan & Co., Ltd oli englantilainen raudantuottaja ja kaivosyhtiö. Yritys perustettiin vuonna 1864. Yritys sai alkunsa vuonna 1840 kahden miehen, Henry Bolckowin ja John Vaughanin yhtiökumppanuudesta. Yrityksen ansiosta oli Middlesbroughin dramaattinen kasvu ja hiilen ja raudan tuotannon kehittyminen koillis-Englannissa 1800-luvulla. Bolckowilla ja Vaughanilla oli erittäin läheinen johtamistapa, joka päättyi vasta Vaughanin kuolemaan. Vuoteen 1907 mennessä yritys oli maailman suurin takkiraudan tuottaja maailmassa. 1900-luvun alussa yritys ei enää pysynyt yhteiskunnan kehityksessä mukana. Vuonna 1929 yritys suljettiin. == Lähteet == Luokka:Entiset brittiläiset yritykset Luokka:Metalliteollisuusyhtiöt
Suzuki SX4

Suzuki SX4 on Suzukin vuodesta 2006 lähtien valmistama crossover-tyyppinen automalli. Sen ensimmäisen sukupolven mallista oli saatavana myös alempaan keskiluokkaan sijoittuva neliovinen sedan-versio. == Suzuki SX4 I (2006–2014) == Ensimmäisen sukupolven SX4 kehitettiin yhteistyössä Fiatin kanssa, joka myi samaa autoa Fiat Sedici -nimisenä. Euroopassa myytävät autot valmistettiin Suzukin tehtaalla Unkarissa, joista kaksi kolmasosaa myytiin Suzuki-merkkisenä ja loput yksi kolmasosa Fiateina. Malli oli tarkoitus tuoda markkinoille myös ylellisempänä versiona nimellä Lancia Pangea, mutta hanke kuitenkin peruuntui. Vuoden 2006 Euro NCAP -kolaritestistä SX4 sai tulokseksi neljä tähteä viidestä. vasen|pienoiskuva|Sedan-korinen Suzuki SX4. Suzuki Lianan korvannut sedan-korinen SX4 esiteltiin Geneven autonäyttelyssä maaliskuussa 2007. Indonesiassa sitä myytiin nimellä Suzuki Baleno. Vuonna 2009 SX4 sai muun muassa uudelleenmuotoillun etupuskurin. == Suzuki SX4 II (2013–) == Toisen sukupolven SX4 esiteltiin Geneven autonäyttelyssä maaliskuussa 2013. Vuoden 2013 Euro NCAP -kolaritestistä SX4 sai tulokseksi täydet viisi tähteä. Pariisin autonäyttelyssä syyskuussa 2016 esiteltiin kasvojenkohotuksen kokenut SX4. Suurimmat uudistukset kohdistuivat keulan ilmeeseen. Lisäksi maavara kasvoi 15 millimetrillä. == Lähteet == == Aiheesta muualla == SX4 Luokka:C-segmentin autot Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Trevor Ford

Trevor Ford (1. lokakuuta 1923 Swansea – 29. toukokuuta 2003) oli walesilainen jalkapalloilija, pelipaikaltaan hyökkääjä. Hän pelasi Walesin maajoukkueessa 38 maaottelua ja teki niissä 23 maalia, joista jälkimmäinen oli aikanaan Walesin maajoukkueen ennätyslukema. Seuratasolla hän edusti Swansea Townia, Aston Villaa, Sunderlandia, Cardiff Cityä, Newport Countya ja alankomaalaista PSV Eindhovenia. == Lähteet == Luokka:Walesilaiset jalkapalloilijat Luokka:Vuonna 1923 syntyneet Luokka:Vuonna 2003 kuolleet
Domaszowice

Domaszowice on muun muassa seuraavien Puolan paikkojen nimi: * Domaszowice, kunta Opolen voivodikunnassa * Domaszowice, kylä Opolen voivodikunnassa Domaszowicen kunnassa * Domaszowice, kylä Świętokrzyskien voivodikunnassa
Edgar Page

Edgar Wells Page (31. joulukuuta 1884 Wolverhampton – 12. toukokuuta 1956 Wolverhampton) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa. == Lähteet == Luokka:Brittiläiset maahockeypelaajat Luokka:Brittiläiset olympiavoittajat Luokka:Vuonna 1884 syntyneet Luokka:Vuonna 1956 kuolleet
Gourmet

Gourmet eli gurmee on kulttuuri-ihanne, joka liitetään hienostuneena pidettyyn ruokaan ja juomaan. Se yhdistetään erityisesti niin sanottuun haute cuisineen eli kalliimpien laaturavintoloiden ja luksushotellien keittiöön. Termiä ja siihen liittyviä käytäntöjä käytetäänkin yleensä positiivisesti kuvaamaan hienostunutta makua. Gourmet-ruokaa tarjoillaankin yleensä pienemmissä, kalliimmissa annoksissa. Gourmet’lle on myös ominaista ruoan huolellinen valmistelu laadukkaista ainesosista sekä ruoan huolellinen esittely. == Katso myös == * Gastronomia * Michelin-tähdet == Lähteet == == Aiheesta muualla == Luokka:Ruokakulttuuri
Parooninmäki

Parooninmäki on kaupunginosa Riihimäellä, yhdystien 2850 varrella. Alue alkoi rakentua 1940-luvulla Riihimäen kauppalan ostamille maille ja rakentaminen on jatkunut aina 2000-luvulle asti.Kaupunginosat: Korttionmäki on Parooninmäkeä tunnetumpi - Aamuposti, aamuposti.fi, julkaistu 28.4.2019, viitattu 1.9.2020.Korttionmäki ja Parooninmäki, Riihimäki - Kiinteistömaailma, kiinteistomaailma.fi, viitattu 1.9.2020. Parooninmäkeen kuuluva Korttionmäen alue liitettiin kaupunginosaan 1950-luvulla, kun Erkylän kartano myi maistaan 55 hehtaaria Riihimäen kauppalalle. Korttionmäen aluetta on kuitenkin alettu rakentaa asuinalueeksi vasta 2000-luvulla. Alueen väkiluku oli 817 vuonna 2015.Riihimäki Kotikaupunki - Tilastokirja 2016 , (sivu 10, kohta Hirsi-, Räätykän- ja Parooninmäki, rivit Parooninmäen teollisuusalue, Pohjois- Korttionmäki ja Etelä-Korttionmäki, vuosi 2015) riihimaki.fi, viitattu 1.9.2020 Kaupunginosan pohjoisosassa on Parooninmäen teollisuusalue. Eteläosassa, Korttionmäen alueella on omakotitaloaluetta, joka on erityisesti lapsiperheiden suosimaa aluetta. Alueella toimii päiväkoti ja siellä on myös leikkipuisto Sammalpuisto. == Lähteet == Luokka:Riihimäen kaupunginosat
Namysłówin piirikunta

Namysłówin piirikunta () on Puolan piirikunta Opolen voivodikunnassa. Sen väkiluku oli vuoden 2019 lopussa 42 634\. Piirikunta jakautuu Namysłówin kaupungin sisältävään maalaiskuntaan sekä Domaszowicen, Pokójin, Świerczówin ja Wilkówin maalaiskuntiin. Sen hallintokeskus on Namysłówin kaupunki. Namysłówin piirikunnan pinta-alasta 27,8 prosenttia oli metsän peitossa vuonna 2019. Se rajautuu Kępnon, Kluczborkin, Opolen, Brzegin, Oławan ja Oleśnican piirikuntiin. Namysłówin piirikunnan työttömyysaste oli vuoden 2019 lopussa kahdeksan prosenttia. Vuoden 2019 lopussa Namysłówin piirikunnassa oli 42 634 asukasta, joista 51,2 prosenttia naisia ja 48,8 prosenttia miehiä. Puolan väestönlaskennassa 2011 väkiluvun laskettiin olevan 43 183 ja sen ennakoidaan vuoteen 2050 mennessä pienenevän 34 342 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,5 prosenttia, työikäisten 61 prosenttia ja eläkeikäisten 21,5 prosenttia. Väestön keski-ikä oli 41,9 vuotta. == Lähteet == Luokka:Opolen piirikunnat
Imre Ungár

Imre Ungár (23. tammikuuta 1909 Budapest – 1972 Budapest) oli unkarilainen pianisti.Imré Ungár The Fryderyk Chopin Institute Ungár sokeutui 3-vuotiaana. Hänen opettajiinsa kuului Franz Lisztin johdolla opiskellut István Thomán. Ungár voitti 16-vuotiaana nuorten lahjakkuuksien kilpailun ja alkoi tämän menestyksen konsertoida Unkarissa sekä naapurimaissa. Vuonna 1932 Ungár osallistui Varsovan kansainväliseen Frédéric Chopin -pianokilpailuun, jossa saavutti Alexander Uninskyn kanssa jaetun toisen sijan. Tämän jälkeen hän piti useita konsertteja Varsovassa ja oli seuraavina vuosina sekä toisen maailmansodan jälkeen usein Puolassa vierailijana. Toisen maailmansodan varhaisina vuosina Ungár asui Alankomaissa. Hän palasi Budapestiin vuonna 1943. Sodan jälkeen Ungár opetti Franz Lisztin musiikkiakatemiassa. Hänen johdollaan opiskelleisiin kuului Tadeusz Żmudziński. Ungárin ohjelmisto ulottui Johann Sebastian Bachista modernismiin. Ohjelmistossa olivat edustettuina muiden muassa Frédéric Chopin, Joseph Haydn, Ludwig van Beethoven, Johannes Brahms, Robert Schumann, Franz Schubert, Franz Liszt, Béla Bartók ja Zoltán Kodály. Kapellimestareita, joiden johdolla Ungár esiintyi, olivat muiden muassa Otto Klemperer, Carl Schuricht, Dimitri Mitropoulos, Willem Mengelberg, Jan Krenz ja Witold Rowicki. Pianistina Ungár huomioitiin voimallisesta ilmaisustaan. Hänen temponsa olivat usein vakiintuneita hitaampia, hän käytti paljon rubatoa ja hyödynsi huomattavasti pedaaleja. == Lähteet == Luokka:Unkarilaiset pianistit Luokka:Musiikkipedagogit Luokka:Sokeat henkilöt Luokka:Vuonna 1909 syntyneet Luokka:Vuonna 1972 kuolleet
Kesäputket

Kesäputket (Orlaya) on sarjakukkaiskasvien (Apiaceae) heimoon kuuluva pieni kasvisuku. Sukuun kuuluu neljästä kuuteen lajia. == Lajeja == * Orlaya daucorlaya * Orlaya grandiflora – tähtikesäputki * Orlaya kochii – kynsikesäputki * Orlaya topaliana == Lähteet == == Aiheesta muualla == * Finto: Kassu – Kasvien suomenkieliset nimet: Orlaya Luokka:Sarjakukkaiskasvit
Reggie Pridmore

Reginald George ”Reggie” Pridmore (29. huhtikuuta 1886 Edgbaston, Birmingham – 13. maaliskuuta 1918 Venetsia, Italia) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa. Pridmore pelasi myös krikettiä. Hän kuoli ensimmäisessä maailmansodassa 31 vuoden ikäisenä. == Lähteet == Luokka:Brittiläiset maahockeypelaajat Luokka:Brittiläiset olympiavoittajat Luokka:Brittiläiset ensimmäisessä maailmansodassa kaatuneet Luokka:Vuonna 1886 syntyneet Luokka:Vuonna 1918 kuolleet
Percy Rees

Percy Montague Rees (27. syyskuuta 1883 Camberwell – 12. kesäkuuta 1970 Wonersh, Surrey) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa. == Lähteet == Luokka:Brittiläiset maahockeypelaajat Luokka:Brittiläiset olympiavoittajat Luokka:Vuonna 1883 syntyneet Luokka:Vuonna 1970 kuolleet
Brzegin piirikunta

Brzegin piirikunta () on yksi Opolen voivodikunnan piirikunnista. Piirikunnan arvioitu väkiluku oli vuoden 2019 lopussa 89 804\. Siihen kuuluvat viisi kuntaa ovat Grodków, Lewin Brzeski, Lubsza, Olszanka ja Skarbimierz. Vuoden 2019 lopussa Brzegin piirikunnan asukkaista 51,2 prosenttia oli naispuolisia ja 48,8 prosenttia miespuolisia. Alle 18-vuotiaat muodostivat 17,2 prosenttia piirikunnan väestöstä, työikäiset 60,7 prosenttia ja eläkeikäiset 22 prosenttia väestön keski-iän ollessa 42,2 vuotta. Vuonna 2019 piirikunnassa syntyi 746 lasta. Brzegin piirikunnan väkiluvun ennakoidaan pienenevän 72 167 asukkaaseen vuoteen 2050 mennessä. == Lähteet == Luokka:Opolen piirikunnat
Harvey Wood

Harvey Jesse Wood (10. huhtikuuta 1885 Beverley – 18. joulukuuta 1958 Tynemouth) oli brittiläinen maahockeypelaaja ja olympiavoittaja. Pelipaikaltaan hän oli maalivahti. Wood pelasi Lontoon kesäolympialaisissa 1908 Englannin joukkueessa, joka voitti turnauksessa kultaa. == Lähteet == Luokka:Brittiläiset maahockeypelaajat Luokka:Brittiläiset olympiavoittajat Luokka:Vuonna 1885 syntyneet Luokka:Vuonna 1958 kuolleet
Dakar 18

Dakar 18 on Bigmoon Entertainmentin kehittämä ja Deep Silverin julkaisema ajopeli. Peli julkaistiin vuonna PlayStation 4-, Windows- ja Xbox One -alustoille.Bigmoon Entertainment have announced Dakar 18 for PS4, XOne and PC" Viitattu 1.9.2020 Peli on erämaaralliaiheinen ja perustuu vuoden 2018 Dakar-ralliin. Peli oli ensimmäinen virallinen Dakar-rallipeli sitten 2003 julkaistun Dakar 2: The World's Ultimate Rallyn. ==Pelattavuus== Dakar 18 sijoittuu avoimeen pelimaailman ympäristöön, jossa on tarkoitus ajaa 14 erikoiskoetta läpi Perun, Bolivian ja Argentiinan. Perun erikoiskokeet ovat pääosin aavikkoa, kun taas Bolivian ja Argentiinan reitit ovat vuoristomaisempia. Yksinpelissä voi ajaa Dakar-rallin lisäksi yksittäisiä pätkiä, tai aarteen metsästystä. Pelissä on myös yksittäisiä haastetehtäviä eri ajoneuvoluokilla. Dakarissa on viisi eri ajoneuvoluokkaa; autot, kuorma- autot, moottoripyörät, mönkijät ja UTV:t. Kilpailun aikana pelaajan on mahdollisuus korjata vahingoittunutta ajoneuvoaan tai astua ulos autosta ja lapioida mutaan tai hiekkaan jumittunuttaa ajoneuvoaan. Kilpailujen aikana voi myös hinata jumiin jääneitä kanssakilpailijoita. ==Lisäosat== Lisäosina on saatavilla kaksi erämaarallia, Ruta 40 ja Inca-ralli. Ruta 40 sijoittuu Argentiinaan, jossa ajetaan viisi erikoiskoetta, kun Inca-ralli ajetaan Perussa kolmen erikoiskokeen verran. Peliin saa yhden lisäajoneuvon Ari Vatasen vuoden 1987 Peugeot 205 T16, sekä Ruta 40 -rallin yhteydessä moottoripyöräluokkaan hondakuljettaja Mathias Bellinon. ==Luokat ja kuljettajat== ===Autot=== Autot Kuljettajat Peugeot 3008 DKR Stéphane Peterhansel Carlos Sainz Sebastien Loeb Cyril Despres Mini JCW Buggy Mini JCW Rally Mikko Hirvonen Bryce Menzies Orlando Terranova Nani Roma Toyota Hilux Nasser Al-Attiyah Giniel de Villiers Bernhard ten Brinke Renault Duster Emiliano Spataro Carlos Sousa Mitsubishi Montero Proto Cristina Gutiérrez ===Moottoripyörät=== Moottoripyörät Kuljettajat KTM 450 Rally Sam Sunderland Matthias Walkner Toby Price Laia Sanz Honda CRF 450 Rally Joan Barreda Ricky Brabec Kevin Benavides Mathias BellinoDLC Husqvarna FR 450 Rally Pablo Quintanilla Andrew Short Yamaha WR 450F Adrien van Beveren Franco Caimi Xavier De Soultrait Rodney Faggotter ===Kuorma-autot=== Kuorma-autot Kuljettajat KamAZ 4326-9 Eduard Nikolaev Dimitri Sotnikov Airat Mardeev MAZ-5309RR Aleksandr Vasilevski Siarhei Viazovich Aliaksei Vishneuski Tatra Phoenix Martin Kolomy Renault Sherpa Martin van den Brink Veka Man H51 Peter Versluis ===UTV:t=== SxS Kuljettajat Polaris RZR 1000 Turbo Polaris RZR 1000 XP Patrice Garrouste Jose Sawaya Claude Fournier Jose Campo == Lähteet == == Aiheesta muualla == * Luokka:Vuoden 2018 videopelit Luokka:Dakar-ralli-pelit Luokka:PlayStation 4 -pelit Luokka:Xbox One -pelit Luokka:Windows-pelit
Kluczborkin piirikunta

Kluczborkin piirikunta () on Puolan piirikunta Opolen voivodikunnassa. Piirikunnan väkiluku oli vuoden 2019 lopussa 65 470\. Siihen kuuluvat neljä kuntaa ovat Byczyna, Kluczbork, Lasowice Wielkie ja Wołczyn. Kluczborkin piirikunnan pinta-alasta 29,8 prosenttia oli metsän peitossa vuonna 2018. Sillä on yhteistä rajaa Kępnon, Wieruszówin, Olesnon, Opolen ja Namysłówin piirikuntien kanssa. Kluczborkin piirikunnan läpi kulkevat valtatiet 11, 42 sekä 45. Kluczborkin piirikunnan työttömyysaste oli vuoden 2018 lopussa 7,1 prosenttia. Vuoden 2019 lopussa Kluczborkin piirikunnan asukkaista 51,3 prosenttia oli naispuolisia ja 48,7 prosenttia miespuolisia. Alle 18-vuotiaat muodostivat 15,4 prosenttia piirikunnan väestöstä, työikäiset 62,6 prosenttia ja eläkeikäiset 22 prosenttia väestön keski-iän ollessa 43 vuotta. Vuonna 2019 piirikunnassa syntyi 526 lasta. Vuoden 2011 väestönlaskennassa 6,8 prosenttia piirikunnan asukkaista oli saksalaisia. Kluczborkin piirikunnan väkiluvun ennakoidaan pienenevän 48 167 asukkaaseen vuoteen 2050 mennessä. == Lähteet == Luokka:Opolen piirikunnat
Stanley Shoveller

Stanley Howard Shoveller (2. syyskuuta 1881 Kingston Hill – 24. helmikuuta 1959 Broadstone, Dorset) oli brittiläinen maahockeypelaaja ja olympiavoittaja. Lontoon kesäolympialaisissa 1908 hän voitti kultaa Englannin joukkueessa ja Antwerpenin kesäolympialaisissa 1920 kultaa Ison-Britannian joukkueessa. == Lähteet == Luokka:Brittiläiset maahockeypelaajat Luokka:Brittiläiset olympiavoittajat Luokka:Vuonna 1881 syntyneet Luokka:Vuonna 1959 kuolleet
Grigori Kotovski

Grigori Ivanovitš Kotovski () (24. kesäkuuta 1881 Gantšešty, Neuvostoliitto – 6. elokuuta 1925 Tšabanka, Neuvostoliitto) Neuvostoliiton ja Venäjän vallankumouksellinen. == Lähteitä == * Третья мумия СССР. Тело Котовского заливает водой, а историки мечтают заполучить уголовное дело убийцы комкора Luokka:Venäläiset vallankumoukselliset Luokka:Vuonna 1881 syntyneet Luokka:Vuonna 1925 kuolleet
Kotšenjovo

Kotšenjovo () on kaupunkimainen taajama Novosibirskin alueella Venäjällä. Vuonna 2020 Kotšenjovossa oli 17 272 asukasta. Kotšenjovo sijaitsee 50 kilometrin päässä Novosibirskistä. Kaupunki on Kotšenjovon alueen hallintokeskus, ja se on perustettu vuonna 1650. == Lähteet == == Aiheesta muualla == Luokka:Novosibirskin alueen kaupunkimaiset taajamat‎
Moškovo (Novosibirskin alue)

Moškovo () on kaupunkimainen taajama Novosibirskin alueella Venäjällä. Vuonna 2020 Moškovossa oli 9509 asukasta. Moškovo sijaitsee 70 kilometrin päässä Novosibirskistä. Kaupunki on Moškovon alueen hallintokeskus. Moškovo on perustettu vuonna 1893. == Lähteet == Luokka:Novosibirskin alueen kaupunkimaiset taajamat‎
Suzun

Suzun () on kaupunkimainen taajama Novosibirskin alueella Venäjällä. Vuonna 2020 Suzunissä oli 15 433 asukasta. Suzun sijaitsee 113 kilometrin päässä Novosibirskistä. Kaupunki on Suzunin alueen hallintokeskus. Suzun on perustettu vuonna 1764. == Lähteet == == Lähteitä == Luokka:Novosibirskin alueen kaupunkimaiset taajamat‎
Tšany (kaupunkimainen taajama)

Tšany () on kaupunkimainen taajama Novosibirskin alueella Venäjällä. Vuonna 2020 siellä oli 8144 asukasta. Tšany sijaitsee 402 kilometrin päässä Venäjän kolmanneksi suurimmasta kaupungista Novosibirskistä ja on Tšanyin alueen hallintokeskus. Tšany on perustettu vuonna 1875. == Lähteet == == Aiheesta muualla == Luokka:Novosibirskin alueen kaupunkimaiset taajamat‎
Arch Enemyn diskografia

Arch Enemy on ruotsalainen death metal -yhtye, jonka Michael Amott perusti vuonna 1995. == Studioalbumit == * * * * * * * * * * * * == EP:t == * * * * * == Singlet == * Doomsday Machine (2005) * War Eternal (2014) * As the Pages Burn (2014) * You Will Know My Name (2014) * No More Regrets (2014) * Nitad / When the Innocent Die (2014) * The World Is Yours (2017) * The Eagle Flies Alone (2017) * Reason to Believe (2018) * Deceiver, Deceiver (2021) * House of Mirrors (2021) * Handshake With Hell (2022) * Sunset Over the Empire (2022) * In the Eye of the Storm (2022) * The Watcher (2022) * Poisoned Arrow (2023) * Dream Stealer (2024) == Livealbumit == * * * == DVD:t == * * * == Kokoelma- albumit == * * * * == Musiikkivideot == Vuosi Kappale Ohjaaja(t) 1996 "Bury Me an Angel" 1999 "The Immortal" Dick Bewarp 2002 "Ravenous" M. Eriksson 2003 "We Will Rise" George Bravo "Dead Eyes See No Future" Mike Amott 2005 "Nemesis" George Bravo "My Apocalypse" Roger Johansson 2007 "Revolution Begings" Patric Ullaeus "I Will Live Again" 2008 "Beast of Man" 2009 "Dark Insanity" Paul B. Smith 2011 "Yesterday is Dead and Gone" Patric Ullaeus "Bloodstained Cross" Clem Bennet 2012 "Under Black Flags We March" Patric Ullaeus "Cruelty Without Beauty" 2014 "War Eternal" Patric Ullaeus "You Will Know My Name" "No More Regrets" 2015 "Stolen Life" Carlos Toro V 2017 "Time is Black" Alex Boya "The World is Yours" Patric Ullaeus "The Eagle Flies Alone" "The Race" 2018 "Reason to Believe" 2021 "Deceiver, Deceiver" "House of Mirrors" Grupa13 2022 "Handshake With Hell" Patric Ullaeus "Sunset Over the Empire" Grupa13 "In the Eye of the Storm" Mirko Witzki "The Watcher" Jens De Vos 2023 "Poisoned Arrow" Mirko Witzki Luokka:Diskografiat
Solomon Bandaranaike

Solomon West Ridgeway Dias Bandaranaike, useimmiten S.W.R.D. Bandaranaike (8. tammikuuta 1899 – 26. syyskuuta 1959) oli srilankalainen singaleesikansallisuuteen kuuluva poliitikko ja maan neljäs pääministeri. Hän johti Ceylonin parlamenttia maan itsenäistyessä vuonna 1948. Hän oli vasemmistolaisen Ceylonin Vapauspuolueen perustaja. Hän toimi pääministerinä vuodesta 1956 vuoteen 1960, jolloin hän sai surmansa buddhalaismunkin luodista. Häntä seurasi pääministerinä hänen leskensä Sirimavo Bandaranaike. Vaikka Bandaranaike oli lähtöisin yläluokkalaisesta maanomistajaperheestä ja hänen isänsä sir Solomon Dias Bandaranaike oli siirtomaa-ajan brittiläinen kuvernööri, hän vastusti kastilaitosta ja siihen liittyvää syrjintää. Hän toimi kansan tietämättömyyden vastustajana ja kansalaisoikeuksien puolustajana. Hän myös kansallisti linja-autoliikenteen ja oli häätämässä brittiläistä lento- ja laivastotukikohtaa maasta. == Lähteet == Luokka:Sri Lankan pääministerit Luokka:Srilankalaiset henkirikosten uhrit Luokka:Vuonna 1899 syntyneet Luokka:Vuonna 1959 kuolleet
Vega (nimi)

Vega on naisen etunimi. Se on espanjalainen muoto arabiankielisestä ilmauksesta, joka merkitsee ’syöksyvää’ (puhuttaessa esim. kotkasta). Nimi tunnetaan tähtitaivaalta: Vega on yksi taivaan kirkkaimmista tähdistä. Ruotsissa Vegasta tuli suosittu etunimi 1800-luvun loppupuolella, sen jälkeen kun tutkimusmatkailija Adolf Erik Nordenskiöld oli purjehtinut Vega-aluksella Koillisväylän läpi. Suomessa on Digi- ja väestötietoviraston mukaan ollut vuoteen 2020 mennessä noin 80 Vega-nimistä naista. ==Nimipäivät== Vega-nimi sisältyi suomenruotsalaiseen almanakkaan vuosina 1929–1949. Nimipäivä oli 9. lokakuuta.Blomqvist, Marianne: Förteckning över förnamnen i den finlandsvenska almanackan 1810–2000. – Ruotsissa Vegan nimipäivää on vuodesta 1901 alkaen vietetty 24. huhtikuuta. Se oli Vegan nimipäivä myös suomenkielisessä Luulajan almanakassa vuosina 1901–1918.Lempiäinen 2004, s. 10, 225. ==Lähteet== Luokka:Etunimet
Poddle

Poddle () on Irlannin pääkaupungin Dublinin halki virtaava joki. Poddlen lähteet ovat Tallaghtin pohjoispuolella Etelä-Dublinissa. Plddle virtaa Dubliniin etelästä, ja haarautuu Mount Argusin luostarin luona (the Tongue, ’Kieli’). Haarat yhtyvät myöhemmin, ja joki virtaa Dublinin Southsiden halki tiilestä tehdyssä tunnelissa, kunnes laskee Liffey-jokeen Dublinin linnan lähellä Wellington Quaylla. Poddlen ja Liffeyn yhtymäkohdassa oli muinoin tummavetinen lampi, joka antoi nimensä Dublinin kaupungille: iirin kielessä Dubh-Linn tarkoittaa mustaa allasta tai mustaa lampea viitaten Liffeyn ja Poddlejoen yhtymäkohtaan. Viikingit rakensivat satamansa tänne, ja alun perin nimi Dubh-Linn tai Duibhlinn (muinaisskandinaavin Dyflinni) tarkoittikin ainoastaan viikinkien satamakaupunkia. Koska nousuvesi tekee Dublinin alueella Liffeyn vedestä murtovettä ja siksi juomakelvotonta, Poddle oli alkuun Dublinin tärkein juomaveden lähde. 1200-luvulle tultaessa Poddlen vesi ei enää riittänyt, ja 1244/1245 Dodder-joki yhdistettiin Poddleen virtaaman lisäämiseksi. Nykyään jokia yhdistänyt kanava on kuivana, mutta se erottuu vielä hyvin maastossa. == Lähteet == == Aiheesta muualla == Luokka:Irlannin joet Luokka:Dublin
Le Mont-Dore

Le Mont-Dore on kunta ja kaupunki Ranskalle kuuluvassa Uuden-Kaledonian erityisyhteisössä. Kaupunki sijaitsee Province Sudissa juuri pääkaupunki Nouméan itäpuolella. Vuoden 2019 väestönlaskennan mukaan Le Mont-Doressa on noin 27 600 asukasta. Vuosien 1980–2016 tilastojen mukaan Le Mont-Doressa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 18 °C–29 °C. Joulu-maaliskuussa on kuumaa ja kesä- syyskuussa viileämpää mutta lämmintä. Sademäärät vaihtelevat paljon vuodenajan mukaan, helmi-maaliskuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa. Le Mont-Dore on Uuden-Kaledonian kolmanneksi väkirikkain kunta. Vuoden 2014 väestönlaskennan mukaan kunnan 27 155 asukkaasta noin 70 prosenttia oli syntynyt Uudessa- Kaledoniassa, noin seitsemän prosenttia Ranskan Polynesiassa tai Wallis ja Futunalla, noin 17 prosenttia muualla Ranskassa ja noin viisi prosenttia jossain muussa maassa. Noin 27 prosenttia kunnan väestöstä määritteli itsensä etnisesti eurooppalaiseksi, noin 21 prosenttia kanakiksi, noin 14 prosenttia wallisjafutunalaiseksi, noin 12 prosenttia useamman etnisen ryhmän sekoitukseksi ja noin 26 prosenttia joksikin muuksi tai jätti kertomatta. == Lähteet == Luokka:Uuden-Kaledonian kaupungit
Païta (Uusi-Kaledonia)

Païta on kunta ja kaupunki Ranskalle kuuluvassa Uuden-Kaledonian erityisyhteisössä. Kaupunki sijaitsee Province Sudissa pääkaupunki Nouméasta luoteeseen. Vuoden 2019 väestönlaskennan mukaan Païtassa on noin 24 600 asukasta. Vuosien 1980–2016 tilastojen mukaan Païtassa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 17 °C–30 °C. Joulu-maaliskuussa on kuumaa ja kesä-syyskuussa viileämpää mutta lämmintä. Sademäärät vaihtelevat paljon vuodenajan mukaan, tammi-maaliskuussa keskimääräinen kuukausittainen sadanta on yli 100 millimetriä ja elo- lokakuussa alle 50 millimetriä kuukaudessa. Païta on Uuden-Kaledonian neljänneksi väkirikkain kunta. Vuoden 2014 väestönlaskennan mukaan kunnan 20 616 asukkaasta noin 74 prosenttia oli syntynyt Uudessa-Kaledoniassa, noin kahdeksan prosenttia Ranskan Polynesiassa tai Wallis ja Futunalla, noin 14 prosenttia muualla Ranskassa ja noin neljä prosenttia jossain muussa maassa. Noin 24 prosenttia kunnan väestöstä määritteli itsensä etnisesti eurooppalaiseksi, noin 20 prosenttia kanakiksi, noin 20 prosenttia wallisjafutunalaiseksi, noin 13 prosenttia useamman etnisen ryhmän sekoitukseksi ja noin 22 prosenttia joksikin muuksi tai jätti kertomatta. == Lähteet == == Aiheesta muualla == Luokka:Uuden-Kaledonian kaupungit
Toyota Hilux Dakar

Toyota Hilux on Toyotan valmistama erämaaralliauto, jolla on voitettu kahdesti erämaarallin maailmanmestaruus (2016 & 2017) ja Dakar-ralli kerran. Etelä- Afrikassa päämajaa pitävä japanilainen Toyota Gazoo Racing -talli on käyttänyt autoa vuodesta 2016 lähtien. Sitä ennen autoa käyttivät pääosin yksitystallit Imperial ja Overdrive Racing. ==Dakar-ralli== ===2012=== Toyota teki ensiesiintymisen Dakarissa eteläafrikkalaisen Imperial Toyota tallin myötä, jota ajoivat 2009 vuoden Dakar voittaja Giniel de Villiers ja Duncan Vos. Belgialainen Overdrive Racing ajatti toista tallia, jota ajoi Lucio Alvarez. Parhaimman suorituksen ajoi de Villiers, joka sijoittui kolmanneksi uudella autolla. Tallikaveri Vos oli kymmenes. Alvarez sen sijaan ajoi neljänneksi. ===2013=== De Villiers sijoitui Dakar-rallissa toiseksi häviten kilpailun voittajalle 42 minuuttia. Lucio Alvarez ajoi Overdrive Racing -tallissa kilpailun kymmenenneksi. ===2014=== Vuoden 2014 rallissa Toyotaa käytti vain Imperial -talli, jossa jatkoi edellisvuosien tapaan de Villiers ja toisena kuljettajana Leeroy Poulter. De Villiers sijoitui parhaana kuljettana neljänneksi. Hän voitti myös yhden erikoiskokeen. ===2015=== Toyotalla ajoi kolme eri tallia vuoden 2015 rallissa. Imperial -tallissa ajoivat edellisen rallin tapaan de Villiers ja Poulter. Overdrive Racing teki paluun vuoden tauon jälkeen kolmella kuljettajalla; Christian Lavieille, Lucio Alvarez ja Bernhard ten Brinke. Lisäksi Yazeed Al-Rajhi ajoi omalla yksityistallillaan Yazeed Racingilla. De Villiers ajoi kilpailun toiseksi, häviten voittajalle 35 minuuttia. Overdrive -tallin kuljettajat Lavieille ja ten Brinke sijoittuivat kuudenneksi ja seitsemänneksi. ==Maailmanmestaruus== Vuosi Kuljettaja Kartanlukija 2016 Nasser Al-Attiyah Matthieu Baumel 2017 Nasser Al-Attiyah Matthieu Baumel ==Dakar voitot== Vuosi Kuljettaja Kartanlukija 2019 Nasser Al- Attiyah Matthieu Baumel 2022 Nasser Al-Attiyah Matthieu Baumel ==Lähteet== Luokka:Erämaaralliautot
Pohjankorpi (Riihimäki)

Pohjankorpi on kaupunginosa Riihimäellä. Kaupunginosa on saanut nimensä alueella sijaineen maatilan mukaan.Kaupunginosat: Vantaanjoen erottaa toisistaan Riihimäen Koivurannan ja Pohjankorven - yksi kauneimpia asuinalueita - Aamuposti, aamuposti.fi, julkaistu 28.7.2019, viitattu 1.9.2020. Tilan osti Reinhold Karhumäki Kytäjän kartanolta vuonna 1928. Asukasluku oli 2015 noin 801.Riihimäki Kotikaupunki - Tilastokirja 2016 (sivu 10, kohta Peltosaari-Patastenmäki-Uhkola, rivi Kumpula, vuosi 2015), riihimaki.fi, viitattu 1.9.2020. Alueella on yksinomaan omakotitaloasutusta. Pohjankorven ja läheisen Koivurannan kaupunginosan rajalla sijaitsee myös Käräjäkosken luontopolku, joka kulkee Vantaanjoen varrella. Riihimäen puistoista Pohjankorvessa sijaitsevat leikkipuistot Pohjankorvenpuisto ja Teeripuisto. Pohjankorven läpi kulkee myös yhdystie Hausjärven Selänojalle. Pohjankorpeen oli keväällä 2018 vireillä Hoivaneliön päiväkodin rakentaminen, mutta sille varattu tontti Kumpulantiellä on yhä luonnontilassa. == Lähteet == Luokka:Riihimäen kaupunginosat
Shirō Fukai

Shirō Fukai (4. huhtikuuta 1907 Akita – 2. heinäkuuta 1959 Kioto) oli japanilainen säveltäjä.Booklet Chandos Fukai oli japanilaisen taidemusiikin ranskalaisvaikutteista koulukuntaa edustaneen Meiro Sugaharan oppilas. Tuberkuloosi esti häneltä yliopisto-opinnot. Hän muutti Tokioon vuonna 1928. Kun Sugahara halusi yhdistellä Japanin ja Ranskan perinteitä, Fukai puolestaan ei kiinnittänyt erityistä huomiota japanilaiseen musiikkiin vaan omaksui ihanteekseen etenkin Maurice Ravelin. Hallinnon asettamiin vaatimuksiin myöntyen Fukai sävelsi 1930-luvun loppupuolella ja 1940-luvun alkupuolella japanilaisiin ja aasialaisiin aineksiin pohjautuneita teoksia, mutta otti etäisyyttä kiihkomielisestä nationalismista. Fukain tuotantoon kuuluu orkesteriteoksia, baletteja ja muuta, kuten elokuvamusiikkia lähes kahteensataan elokuvaan. Näiden elokuvien joukossa on Kenji Mizoguchin ja Tomu Uchidan ohjauksia. Fukai kuoli äkillisesti Kiotossa, jossa oli työskentelemässä uuden elokuvan musiikin parissa. == Lähteet == Luokka:Japanilaiset säveltäjät Luokka:Elokuvasäveltäjät Luokka:Vuonna 1907 syntyneet Luokka:Vuonna 1959 kuolleet
Justin Townes Earle

Justin Townes Earle (4. tammikuuta 1982 – 20. elokuuta 2020) oli yhdysvaltalainen laulaja-lauluntekijä. Hänen debyytti-EP:nsä Yuma julkaistiin vuonna 2007 ja Earle ehti julkaista kahdeksan täysipitkää albumia. Vuonna 2009 hänelle myönnettiin American Music Awards -palkinto vuoden nousevana artistina ja vuonna 2011 hänen kappaleensa "Harlem River Blues" valittiin vuoden kappaleeksi. Justin Townes Earlen isä on muusikko ja lauluntekijä Steve Earle, joka nimesi poikansa ystävänsä ja mentorinsa Townes Van Zandtin mukaan. Nuorena Justin sai vaikutteita Nirvanalta, Leadbellylta ja Bob Dylanilta. ==Lähteet== Luokka:Yhdysvaltalaiset laulaja-lauluntekijät Luokka:Vuonna 1982 syntyneet Luokka:Vuonna 2020 kuolleet
John Vaughan

John Vaughan (21. joulukuuta 1799 Worcester, Englanti, Yhdistynyt kuningaskunta – 16. syyskuuta 1868 Lontoo, Englanti) oli walesilaisperäinen teollisuusvaikuttaja. Hänen taloudellisena tukijanaan oli saksalaissyntyinen Henry Bolckow, jonka kanssa hän perusti Bolckow, Vaughan & Co., Ltd -teräsalan yrityksen. Hänen ja hänen avustajansa kaivosinsinööri John Marleyn tunnetuin löytö oli rautamalmi, jota hän totesi suurin määrin Pohjois-Englannista Cleveland Hillsiltä ja perusti Middlesbrough'iin suuren takkirautatehtaan, minkä johdosta kaupunki kasvoi suuresti. Myöhemmin Vaughanista tuli Middlesbrough'n pormestari. == Lähteet == == Aiheesta muualla == * Luokka:Brittiläiset yrittäjät Luokka:Pormestarit Luokka:Vuonna 1799 syntyneet Luokka:Vuonna 1868 kuolleet
Covid fan tutte

Covid fan tutte on W. A. Mozartin klassikkosävellyksestä Così fan tutte tehty mukaelma, jonka ensi-ilta oli Suomen Kansallisoopperassa elokuussa 2020. Rooleissa laulavat muun muassa Karita Mattila ja Johanna Rusanen-Kartano. Esityksistä osan johtaa Hannu Lintu, osan Esa-Pekka Salonen. Teoksen libreton on kirjoittanut uudelleen Minna Lindgren.Mattias Mattila, Kriitikko tuomitsi Covid fan tutten laulajat narsistisiksi ja Kansallisoopperan vastuuttomaksi, Yle.fi, uutiset 1.9.2020, viitattu 1.9.2020Pia Parkkinen, “Saadaanko me tämä maaliin asti?” – Kansallisooppera menetti keväällä kolme miljoonaa, nyt talo on taas auki, mutta kuinka pitkään? Yle.fi, uutiset 27.8.2020, viitattu 1.9.2020 Ooppera on herättänyt huomiota paitsi Suomessa, myös ulkomailla. Hufvudstadsbladetin kriitikko Wilhelm Kvist lyttää koko esityksen idean: "[P]roduktio on lähtökohdiltaan moukkamainen" jutussaan, joka on otsikoitu "Oopperalaulajien narsismilla ei ole rajoja". Esityksestä kertoo myös New York Times.Mozart Meets COVID-19: Finnish Opera Adapts Classic Piece, New York Times 28.8.2020, viitattu 19.9.2020 Esitys on nähtävissä myös Yle Areenassa.Covid fan tutte, Yle Areena == Lähteet == Luokka:Suomenkieliset oopperat Luokka:Wolfgang Amadeus Mozartin oopperat‎
Otakar Ševčík

Otakar Ševčík (22. maaliskuuta 1852 Horažďovice – 18. tammikuuta 1934 Písek) oli tšekkiläinen viulisti ja viulupedagogi.OTAKAR ŠEVČÍK Ševčík Academy Ševčík sai varhaisimman musiikkikasvatuksen isältään, joka opetti hänet sekä laulamaan että soittamaan pianoa ja viulua. 14-vuotiaana hän pääsi Prahan konservatorioon, jossa häntä opetti ensin Antonín Sitt ja sitten Antonín Bennewitz. Vamlistuttuaan vuonna 1870 Ševčík sai työpaikan Mozarteumin opettajana Salzburgissa, jossa hän vietti kolme vuotta. Hän työskenteli myös konserttimestarina Wienin koomisessa oopperassa. Vuonna 1875 Ševčík pääsi professoriksi Kiovaan, jossa toimi seitsemäntoista vuoden ajan. Vuonna 1901 Ševčíkistä tuli Prahan konservatorion professori. Oppilaitosta johti Antonín Dvořák, joka asetti Ševčíkin opetusmetodin pakolliseksi kaikille viulunsoiton opiskelijoille. Vuonna 1909 Ševčík nimitettiin wieniläisen mestarikoulun johtajaksi, jona toimi vuoteen 1918. Maineensa avulla hän sai toistuvasti kutsuja Yhdysvaltoihin, jossa piti oppitunteja Chicagossa, New Yorkissa ja Bostonissa. Ševčíkin johdolla opiskelivat muiden muassa Jan Kubelík, Emanuel Ondříček, Jaroslav Kocian, Bohuslav Lhotský, Marie Hall, Erika Morini, Nora Duesberg-Baranowski ja Zlatko Baloković. == Lähteet == == Aiheesta muualla == * IMSLP: nuotteja Luokka:Tšekkiläiset viulistit Luokka:Musiikkipedagogit Luokka:Vuonna 1852 syntyneet Luokka:Vuonna 1934 kuolleet
Sabri Boukadoum

Sabri Boukadoum (, s. 1. syyskuuta 1958) on algerialainen diplomaatti, joka on toiminut maansa ulkoministerinä 31. maaliskuuta 2019 lähtien. Hän toimi lyhyesti Algerian sijaistavana pääministerinä 19.–28. joulukuuta 2019. == Tausta == Boukadoum syntyi 1. syyskuuta 1958 Algeriassa. Ennen nimitystään ulkoministeriksi, hän toimi Algerian suurlähettiläänä Yhdistyneille kansakunnille. == Yksityiselämä == Boukadoum on monikielinen. Arabian lisäksi hän puhuu sujuvasti englantia, ranskaa, sekä espanjaa. == Lähteet == Luokka:Algerialaiset poliitikot Luokka:Ulkoministerit Luokka:Algerialaiset diplomaatit Luokka:Vuonna 1958 syntyneet Luokka:Elävät henkilöt
Krapkowicen piirikunta

Krapkowicen piirikunta () on Puolan piirikunta Opolen voivodikunnassa. Sen arvioitu väkiluku oli vuoden 2019 lopussa 63 474\. Piirikunnan viisi kuntaa ovat Gogolin, Krapkowice, Strzeleczki, Walce ja Zdzieszowice. Vuoden 2019 lopussa Krapkowicen piirikunnan asukkaista 51,6 prosenttia oli naispuolisia ja 48,4 prosenttia miespuolisia. Alle 18-vuotiaat muodostivat 15,6 prosenttia piirikunnan väestöstä, työikäiset 62,6 prosenttia ja eläkeikäiset 21,8 prosenttia väestön keski-iän ollessa 43,2 vuotta. Vuonna 2019 piirikunnassa syntyi 571 lasta. Vuoden 2011 väestönlaskennassa 15,3 prosenttia piirikunnan asukkaista oli saksalaisia. Krapkowicen piirikunnan väkiluvun ennakoidaan pienenevän 46 406 asukkaaseen vuoteen 2050 mennessä. == Lähteet == Luokka:Opolen piirikunnat
Pinja Perholehto

Pinja Perholehto (s. 1. maaliskuuta 1997 Hyvinkää) on SDP:n kansanedustaja ja Hyvinkään kaupunginvaltuuston puheenjohtaja. Hän on toiminut aiemmin muun muassa Sosialidemokraattisten Nuorten puheenjohtajana, Suomen Ammattiin Opiskelevien Liitto - SAKKI ry:n 2. varapuheenjohtajana sekä Suomen nuorisoalan kattojärjestö Allianssin hallituksen jäsenenä. Hän oli ehdolla vuoden 2024 europarlamenttivaaleissa. == Vaalimenestys == === Kuntavaalit === * 2017: 126 ääntä (Hyvinkää, valittiin) * 2021: 433 ääntä (Hyvinkää, valittiin) === Aluevaalit === * 2022: 870 ääntä (Keski-Uudenmaan hyvinvointialue, valittiin) === Eduskuntavaalit === * 2023: 5 869 ääntä (Uudenmaan vaalipiiri, valittiin) == Lähteet == Luokka:Suomen Sosialidemokraattisen Puolueen poliitikot Luokka:Demarinuorten puheenjohtajat Luokka:Hyvinkään kaupunginvaltuutetut Luokka:Uudenmaan vaalipiiri Luokka:Nykyiset kansanedustajat Luokka:Keski-Uudenmaan aluevaltuutetut Luokka:Vuonna 1997 syntyneet Luokka:Elävät henkilöt
Ami Nakamura

Ami Nakamura (, s. 15. marraskuuta 1987 Hachinohe, Aomori) on japanilainen jääkiekkoilija, pelipaikaltaan hyökkääjä. Hän laukoo vasemmalta. Nakamura kuului Japanin joukkueeseen Sotšin talviolympialaisissa 2014 ja Pyeongchangin talviolympialaisissa 2018. Hän pelasi kummassakin olympiaturnauksessa viisi ottelua ilman tehopisteitä tai rangaistusminuutteja. Sotšissa Nakamuran teholukema oli −4 ja Pyeongchangissa −1. Nakamura on edustanut Japania myös Harbinin MM-kilpailuissa 2008 ja Malmön MM-kilpailuissa 2015. Harbinissa 2008 hän pelasi neljä ottelua ilman tehopisteitä keräten kaksi rangaistusminuuttia. Malmössa 2015 hän teki kaksi maalia ja sai yhden jäähyn pelaamassaan viidessä ottelussa. == Lähteet == Luokka:Japanilaiset jääkiekkoilijat Luokka:Vuonna 1987 syntyneet Luokka:Elävät henkilöt